વડાપ્રધાને ઇશારા-ઇશારામાં સપા, બસપાની સાથે કોંગ્રેસ પર પણ નિશાન સાધ્યું હતું, તેમણે કહ્યું કે, સપા-બસપા કોઇ મુદ્દે એકમત નથી. કોઇને પરિવાર બચાવવું છે, તો કોઇને રૂપિયા બચાવવા છે. કોંગ્રેસ પર પ્રહાર કરતાં તેમણે કહ્યું કે, એક દળ છેલ્લા 15 વર્ષથી પોતાના પુત્રને રાજકારણમાં સ્થાપિત કરવાના પ્રયત્નોમાં વ્યસ્ત છે. બસપા પર પ્રહારો કરતાં કહ્યું કે, એક પાર્ટીને ચિંતા છે કે પૈસા ક્યાં મુકવા, એ લોકો પોતાના પૈસા બચાવવામાં વ્યસ્ત છે, પૈસા મુકવા દૂર-દૂરની બેંકો શોધે છે. તો સમાજવાદી પાર્ટી પર વાણીપ્રહારો કરતાં તેમણે કહ્યું કે, એક દળ એવું છે, જેને પોતાના પરિવારની ચિંતા છે. માત્ર ભાજપને યુપીના વિકાસની ચિંતા છે. હવે તમે નક્કી કરો કે શું કરવું છે?